**Φύλλο Εργασίας 2**

**Δραστηριότητα 1**

Οι εικόνες σήμερα αποθηκεύονται σε αρχεία της μορφής svg, jpeg, png και gif. Τα βίντεο αποθηκεύονται σε αρχεία της μορφής mp4, avi, mov, mkv και ο ήχος σε αρχεία τύπου mp3, wav. Να δώσετε στο ChatGPT ή στο Gemini κατάλληλες προτροπές, ώστε να σας δώσει σύντομες και επεξηγηματικές περιγραφές για κάθε τύπο αρχείου.

**Δραστηριότητα 2**

Μια φωτογραφία που τραβήξαμε με το κινητό μας έχει ανάλυση 1920 x 1080. Πόσα pixels είναι;

**Δραστηριότητα 3**

Ο Οδυσσέας θέλει να αγοράσει μια τηλεόραση που έχει ανάλυση 4K, δηλαδή 3840x2160. Πόσα MegaPixels είναι;( Η ανάλυση 4K είναι γνωστή και ως Ultra High Definition (Ultra HD).)

**Δραστηριότητα 4**

Το κινητό σας έχει μια κάμερα 10 MP και βάθος χρώματος 24 bits. Τι μέγεθος θα έχει μια φωτογραφία αν δε συμπιεστεί;

**Δραστηριότητα 5**

Μια φωτογραφία τραβήχτηκε από μια κάμερα 10 MegaPixels και βάθος χρώματος 36 bits. Παρατηρούμε ότι το αρχείο της φωτογραφίας στο δίσκο μας καταλαμβάνει χώρο 3 ΜΒ. Πόσο χώρο εξοικονομήσαμε;